3.  การประกอบธุรกิจของแต่ละสายผลิตภัณฑ์

    1.  ลักษณะผลิตภัณฑ์หรือบริการ

+-----------------------+----------------------------------------------+
| สายผลิตภัณฑ์/ผลิตภัณฑ์      | ลักษณะ                                        |
+-----------------------+----------------------------------------------+
| -   ตู้เย็น              | ประกอบด้วยตู้เย็นประตูเดียว แบบ “ Direct Cool ”    |
|                       | ตั้งแต่ขนาด 5.8 – 6.3 คิว และตู้เย็นสองประตูแบบ “ No |
|                       | Frost” ขนาด ตั้งแต่ 6.4 – 15.2 คิว มีมากมายหลากสี  |
|                       | ให้เลือก ทั้งหมดได้มาตรฐานประหยัดไฟเบอร์ 5          |
+-----------------------+----------------------------------------------+
| -                     | มีทั้งแบบตั้ง ขนาด 8.8, 11.6 และ 36 คิว และแบบนอน  |
|   ตู้แช่เครื่องดื่มและตู้แช่แข็ง | ขนาด 6.5 และ 9.5 คิว แบบมีล้อเลื่อนและไม่มี         |
+-----------------------+----------------------------------------------+
| -   ตู้แช่ไวน์            | จุไวน์ได้ 48 ขวด                                |
|                       | ระบบการควบคุมอุณหภูมิคงที่เพื่อรักษารสชาติของไวน์       |
|                       | คอมเพรสเซอร์รับประกัน 5 ปี                       |
+-----------------------+----------------------------------------------+
| -   ตู้ทำน้ำร้อน - น้ำเย็น  | ตู้ทำน้ำเย็น ขนาดความจุ 4.36 ลิตร รูปทรงสวยงาม      |
|                       | เย็นจัด ประหยัดไฟฟ้า ควบคุมความเย็นด้วยเทอร์โมสตรัท   |
+-----------------------+----------------------------------------------+
| -   โทรทัศน์            | โทรทัศน์สีจอแบนขนาดตั้งแต่ 21-34 นิ้ว                |
|                       | ให้ภาพคมชัดและมีระบบป้องกันรังสี X-ray เพื่อถนอมสายตา |
|                       | ระบบเสียงเอวี สเตอริโอ 2 ภาษา                   |
|                       | พลังเสียงหนักแน่นด้วยเทคโนโลยี Music Engine มีช่องต่อ |
|                       | AV IN/OUT ตั้งเวลาเปิด/ปิดเครื่องล่วงหน้าอัตโนมัติ      |
|                       | พร้อมรีโมทคอนโทรล                              |
+-----------------------+----------------------------------------------+
| -   เครื่องซักผ้า         | ใส่ผ้าด้านบน มีขนาดความจุตั้งแต่ 5.5 – 10 กิโลกรัม     |
|                       | มีสีสรรสวยงาม                                  |
|  แบบ 2 ถัง กึ่งอัตโนมัติ   |                                              |
|                       | ใส่ผ้าด้านบน มีขนาดความจุตั้งแต่ 7.0 และ 10 กิโลกรัม   |
|  แบบถังเดี่ยว อัตโนมัติ    | ระบบควบคุมการทำงานสมองกล แบบ Fuzzy Logic      |
|                       | มีโปรแกรมตั้งเวลาซักล่วงหน้า                       |
+-----------------------+----------------------------------------------+
| -   จักรเย็บผ้า          | - ล็อคความยาวของฝีเข็มได้ วงล้อจักรขนาดใหญ่         |
|                       | เพิ่มน้ำหนักในการส่งกำลัง                          |
|  ฝีเข็มตรงพร้อมโต๊ะ      |                                              |
| และขา                 | เย็บฝีเข็มตรงเพียงอย่างเดียว                       |
|                       |                                              |
|  ฝีเข็มตรง-ซิกแซ็ก       | - เย็บลวดลายซิกแซ็กได้ถึง 30 ลาย                  |
|                       | หัวจักรทำจากเหล็กหล่อ ทนทานกระสวย                |
| พร้อมโต๊ะ และขา         |                                              |
|                       | แบบอพอลโลฮุค ตีนกดผ้าแบบงับติด ใส่ไส้กระสวยด้านหน้า   |
| ซิกแซ็กริมผ้า            |                                              |
|                       | - เย็บซิกแซ็กริมผ้าด้าย 3 เส้น ความเร็วรอบสูงสุด 3,000 |
| กระเป๋าหิ้ว อิเล็คโทรนิกส์  | รอบต่อนาที เสาเข็มเอียงสะดวกต่อการเย็บ ฟันส่ง 2 แถว  |
|                       |                                              |
| คอมพิวเตอร์            | - จำนวน 6 – 28 ลวดลาย สามารถปรับเป็นฟรีอาร์ม     |
|                       | ปรับตำแหน่งเข็มได้ ใส่เข็มทางเดียว ตีนกดผ้าแบบงับติด    |
| อุตสาหกรรมฝีเข็มตรง     |                                              |
|                       | - เย็บฝีเข็มตรง และเย็บลวดลายซิกแซ็กได้ตั้งแต่ 50      |
| กึ่งอุตสาหกรรมซิกแซ็ก     | ลวดลาย จนถึง 500 กว่าลวดลาย                    |
|                       | บางรุ่นสามารถเย็บปักลวดลายอัตโนมัติ เคลื่อนย้ายสะดวก   |
|                      | ประหยัดพื้นที่                                    |
| จักรซิกแซ็กริมผ้าอุตสาหกรรม |                                              |
|                       | - ความเร็วรอบสูงสุด 4,500 รอบต่อนาที              |
|                       | เหมาะสำหรับเย็บผ้าบางถึงผ้าค่อนข้างหนา              |
|                       | ระบบน้ำมันหล่อลื่นอัตโนมัติ                          |
|                       |                                              |
|                       | - ความเร็วรอบสูงสุด 2,000 รอบต่อนาที              |
|                       | เย็บได้ทั้งฝีเข็มตรง ซิกแซ็ก และลายปัก                |
|                       | ชุดกรอด้ายปร                                   |
|                       | ะกอบติดบนหัวจักรเหมาะสำหรับเย็บผ้าบางถึงผ้าค่อนข้างหนา |
|                       | ระบบน้ำมันหล่อลื่นอัตโนมัติ                          |
|                       |                                              |
|                       | - เย็บตะเข็บริมผ้ากันชายลุ่ย เย็บม้วนริมผ้า             |
|                       | และเย็บซิกแซ็กริมผ้ายืด มีตั้งแต่                      |
|                       |                                              |
|                       | แบบ 3, 4 และ 5 เส้น ความเร็วสูงสุดต่อรอบ 6,500    |
|                       | รอบต่อนาที มี ฟิลเตอร์ทำหน้าที่แยกเศษผง              |
|                       | หรือเศษด้ายที่ปะปนออกจากน้ำมัน                     |
|                       | มีระบบหล่อเย็นพิเศษบริเวณเข็ม ปุ่มปรับความยาวชนิดพิเศษ  |
|                       | ความยาวฝีเข็มสูงสุด 3.6 ม.ม.                     |
+-----------------------+----------------------------------------------+
| -   เข็มจักร น้ำมัน       | -เข็มจักร                                      |
|     กรรไกร            | สำหรับใช้ในบ้าน                                 |
|                       | และใช้ในงานอุตสาหกรรมมีหลายประเภทขึ้นอยู่กับการใช้งาน |
|                       |                                              |
|                       | -น้ำมันเป็นน้ำมันเอนกประ                          |
|                       | สงค์สำหรับใช้ในบ้านหล่อลื่นต่างๆจนถึงน้ำมันจักรอุตสาหกรรม |
|                       |                                              |
|                       | -กรรไกร มีหลายขนาดตั้งแต่ 8 นิ้ว, 9 นิ้ว และ 10 นิ้ว   |
|                       | เลือกใช้ได้ตามประเภทของงาน                      |
+-----------------------+----------------------------------------------+
| -                     | ให้กำลังเสียงครบถ้วนสมจริงด้วยระบบเสียง Hi-Fi Dolby |
|   เครื่องเสียงโฮมเธียเตอร์ | Digital กำลังขับ 500W RMS                      |
|                       | สมบูรณ์แบบด้วยชุดลำโพงรอบทิศทาง 5 ตัว              |
|                       | ดีไซน์ลายไม้สีบีชสวยงาม                           |
+-----------------------+----------------------------------------------+
| -   เครื่องเล่นดีวีดี       | ตัวเครื่องบางเพียง 40 มม.สามารถเล่นแผ่นได้ทั้ง DVD/   |
|                       | DVD-R/ DVD+R/ DVD-RW/ DVD+RW/ SVCD/ VCD/     |
|                       | DVCD/ CD/ CD-R/ MP3/ KODAK PICTURE CD        |
|                       | ระบบคาราโอเกะ ช่องต่อไมโครโฟน 2 ช่อง            |
|                       | ช่องสัญญาณเสียง ดิจิตอลแบบ CO-AXIAL               |
+-----------------------+----------------------------------------------+
| -   เตาแก๊ส            | พร้อมเตาอบเอนกประสงค์ด้านล่าง                    |
|                       | ที่แขวนผ้ากันเปื้อนด้านหน้าตู้อบ                       |
|                       | ประตูตู้อบเป็นกระจกทนความร้อนชนิดใส มีลิ้นชักด้านล่าง    |
|                       | สามารถใช้อุ่นอาหารด้วยภาชนะแก้ว กระเบื้อง           |
+-----------------------+----------------------------------------------+
| -   เตาอบไมโครเวฟ     | ให้ความร้อนด้วยระบบกระจายแบบคลื่น ตั้งความร้อนได้ 9   |
|                       | ระดับ มีระบบ Sterilized                        |
|                       | ช่วยให้ภายในเครื่องปราศจากแบคทีเรีย                |
+-----------------------+----------------------------------------------+
| -   เครื่องปรับอากาศ     | แบบติดผนัง ขนาดตั้งแต่ 9000, 12,000 และ 18,000    |
|                       | บีทียู 5 โปรแกรม อัตโนมัติ ฟิลเตอร์ทำความสะอาดง่าย    |
|                       | Turbo Power เย็นเร็วภายใน 20 นาที ประหยัดไฟเบอร์  |
|                       | 5 และมีรีโมทคอนโทรลไร้สาย                       |
+-----------------------+----------------------------------------------+
| -   หม้อหุงข้าวไฟฟ้า      | ความจุ 1.8 ลิตร ระบบตัด/อุ่นอัตโนมัติ เก็บความร้อนนาน  |
|                       | 6 ชั่วโมง                                      |
+-----------------------+----------------------------------------------+
| -   เครื่องปั่นเอนกประสงค์ | มีทั้งโถบด โถปั่น ขนาดจุ 1.5 ลิตร ใบมีดแสตนเลส 3 ก้าน |
|                       | ปุ่มปรับความเร็ว5 ระดับ                           |
|                       | ที่เก็บสายใต้มอเตอร์ปรับความยาวสายได้               |
+-----------------------+----------------------------------------------+
| -   เครื่องรีดผ้า         | เป็นแผ่นความร้อนขนาดใหญ่                         |
|                       | ทำให้เพิ่มพื้นที่ช่วยลดระยะเวลาในการรีด               |
|                       | เหมาะสำหรับใช้ในบ้าน ร้านซักรีด                    |
|                       | และในงานอุตสาหกรรมต่างๆ มีระบบความปลอดภัยสูง      |
|                       | เพราะเมื่ออุณหภูมิร้อนถึงจุดที่ตั้งไว้                    |
|                       | เครื่องจะตัดเองโดยอัตโนมัติ                        |
+-----------------------+----------------------------------------------+
| -   เครื่องทำน้ำอุ่น       | เครื่องทำน้ำอุ่นระบบอิเล็กทรอนิกส์ขนาด 4,500 วัตต์      |
|                       | เลือกปรับอุณหภูมิได้ตามที่ต้องการ                     |
|                       | พร้อมความปลอดภัยสูงสุดด้วยระบบ ELCB               |
|                       | ตัดไฟอัตโนมัติเมื่อเกิดกระแสไฟรั่ว                    |
+-----------------------+----------------------------------------------+
| -   คอมพิวเตอร์ SVOA    | คอมพิวเตอร์แบบตั้งโต๊ะของบริษัท SVOA                |
|                       | พร้อมบริการหลังการขาย Onsite Service 2 ปี        |
+-----------------------+----------------------------------------------+
| -   รถจักรยานยนต์       | รถครอบครัว 4 จังหวะ                            |
|                       | เน้นด้า                                        |
|                       | นประโยชน์ใช้สอยในชีวิตประจำวันรวมถึงรถสปอร์ตครอบครัว |
|                       | ที่เน้นด้านสมรรถนะ                               |
+-----------------------+----------------------------------------------+
| -   จานดาวเทียมสามารถ  | จานดาวเทียม DTH ทางเลือกใหม่ในการรับชมโทรทัศน์     |
|     DTH               | ด้วยสัญญ                                       |
|                       | าณรายการโทรทัศน์โดยตรงจากดาวเทียมสู่ผู้ชมตามบ้านเรือน |
|                       | หรือ Direct To Home :DTH บนคลื่นความถี่แบบ        |
|                       | KU-Band จานขนาดเล็กติดตั้งสะดวกง่ายดาย            |
|                       | เพื่อการรับชมรายการโทรทัศน์ได้สูงสุดถึง 37 ช่อง ( Free |
|                       | TV 29 ช่อง และ NBT Cable TV 8 ช่อง )           |
|                       | คุณภาพของสัญญาณภาพและเสียงคมชัดทุกพื้นที่             |
+-----------------------+----------------------------------------------+

2.  ตลาดและภาวะการแข่งขัน

(ก) นโยบายและลักษณะการตลาด

กลยุทธ์ในการแข่งขัน

บริษัทใช้กลยุทธ์การขายตรงในระบบเช่าซื้อควบคู่ไปกับการขายเงินสด
ทั้งนี้การขายแบบเช่าซื้อดำเนินไปภายใต้การควบคุมที่รัดกุมโดยสม่ำเสมอเพื่อให้มีหนี้เสียน้อยที่สุด
สินค้าที่บริษัทจำหน่ายเป็นสินค้าที่มีคุณภาพเท่าเทียมกับสินค้าของผู้ผลิตรายอื่นๆ
ราคาจำหน่ายเงินสดของสินค้าใกล้เคียงกับสินค้ายี่ห้ออื่น โดยกลุ่มลูกค้าของบริษัทฯ
เป็นลูกค้าในกลุ่มประชาชนตามชนบท โดยบริษัทฯ ได้แบ่งระบบการขายของบริษัท แบ่งออกเป็น 5
ระบบ ดังนี้

1.  ระบบ “ Singer Direct ” เป็นระบบการขาย ที่ผู้ขาย และผู้เก็บเงินเป็นบุคคล
    คนเดียวกัน

2.  ระบบ “ Singer Direct Plus ” เป็นระบบการขาย ที่ผู้ขาย
    และผู้เก็บเงินเป็นคนละบุคคลกัน

3.  ระบบ “Singer New Model” เป็นระบบการขายแบบใหม่ที่พัฒนามาจากระบบ Singer
    Direct กับ Singer Direct Plus ที่ผู้ขายและผู้เก็บเงินเป็นคนละบุคคลกัน
    แต่เพิ่มเติมให้มีการควบคุมดูแลและรับผิดชอบร่วมกันมากขึ้น

4.  ระบบขายส่ง เป็นการขายผ่านตัวแทนจำหน่าย ตลอดจนช่องทางการขายใหม่ใน Modern
    Trade โดยเน้นสินค้าจักรเย็บผ้าและเครื่องใช้ไฟฟ้าขนาดเล็กภายในบ้าน

5.  ระบบ “Smart Select” เป็นระบบการขายสินค้ามือสองด้วยแนวความคิดแบบ “Cash and
    Carry” ซึ่งได้เริ่มเปิดสาขาแรกแล้วในไตรมาสที่ 4 ของปี 2550

ทางด้านกลยุทธ์สำหรับผลิตภัณฑ์ในกลุ่มสินค้าหลัก เช่น เครื่องใช้ไฟฟ้าภายในบ้าน
โดยเฉพาะเครื่องใช้ไฟฟ้าประเภทตู้เย็น และโทรทัศน์ ซึ่งมีอัตราการครอบครองสูง
และตลาดมีอัตราการเติบโตน้อย บริษัทได้ใช้กลยุทธ์ในการเทิร์นเครื่องใช้ไฟฟ้าเก่าทุกประเภท
ทุกยี่ห้อ เพื่อขยายตลาดและเพิ่มยอดการขายให้สูงขึ้น
ซึ่งกลยุทธ์นี้บริษัทยังได้ครอบคลุมไปถึงเครื่องใช้ไฟฟ้าเกือบทุกประเภทอีกด้วย เช่น เครื่องซักผ้า
ตู้แช่ ตู้แช่แข็ง หรือเตาแก๊ส ประกอบกับการออกผลิตภัณฑ์ใหม่ๆ
เพื่อตอบสนองความต้องการของลูกค้า และปรับปรุงคุณภาพของสินค้าให้ดีขึ้น
และนอกจากนี้บริษัทยังได้นำสินค้าใหม่ๆ เพื่อขยายตลาดให้ครอบคลุมกลุ่มเป้าหมายให้มากขึ้นอีกด้วย
เช่น จานดาวเทียม หรือเครื่องคอมพิวเตอร์ เพื่อให้เป็นไปตามวิสัยทัศน์ของบริษัทที่ว่า “ซิงเกอร์
นำความสุขสู่ทุกครัวเรือน ด้วยสินค้าที่คัดสรร เรามุ่งมั่นเป็นผู้ชี้นำในธุรกิจเงินผ่อน”

กลยุทธ์ด้านช่องทางการจัดจำหน่าย

บริษัทดำเนินการขายตรงเป็นหลัก มากกว่าร้อยละ 95 ของยอดขายเป็นการขายตรงทั้งหมด
และมากกว่าร้อยละ 90 ของยอดขายเป็นการขายแบบเช่าซื้อ
บริษัทขายสินค้าผ่านร้านสาขาของบริษัท ซึ่งปัจจุบันมีจำนวน ทั้งหมด 211 สาขาทั่วประเทศ
มีพนักงานขายจำนวน 6,406 คน
บริษัทมีการฝึกอบรมพนักงานขายให้มีความรู้ความเข้าใจในผลิตภัณฑ์เป็นอย่างดี
ซึ่งพนักงานขายเหล่านี้เป็นกำลังสำคัญในการขยายการตลาดของบริษัท

สำหรับการควบคุมคุณภาพของบัญชีเช่าซื้อ บริษัทมีการตรวจสอบภายหลังการขาย
โดยจัดให้มีผู้ตรวจสอบบัญชี (Account Checker)
ทำหน้าที่เป็นผู้ตรวจสอบความถูกต้องของการเช่าซื้อว่ามีการขายสินค้าให้แก่ผู้เช่าซื้อในราคาที่แจ้งแก่บริษัทจริง
โดยมีการออกเยี่ยมผู้เช่าซื้อถึงบ้าน ปัจจุบันบริษัทมีผู้ตรวจสอบบัญชี 135 คน
ทำการตรวจสอบบัญชีเช่าซื้อทั่วประเทศ
นอกจากนี้ที่สำนักงานใหญ่ยังมีหน่วยงานควบคุมการปฏิบัติงานของ
ผู้ตรวจสอบบัญชีและตรวจสอบความถูกต้องของสัญญาเช่าซื้อ

(ข) แนวโน้มอุตสาหกรรมและภาวะการแข่งขัน

สำหรับแนวโน้มเศรษฐกิจไทยในปี 2551 โดยภาพรวม ศูนย์วิจัยกสิกรไทย
ประมาณการแนวโน้มเศรษฐกิจไทยในปี 2551 โดยประเมินว่า
ปัญหาราคาน้ำมันจะทำให้อัตราเงินเฟ้อทั่วไปในปี 2551 เร่งตัวสูงขึ้นมาอยู่ระหว่างร้อยละ
2.7-4.0 โดยมีค่าเฉลี่ยอยู่ที่ร้อยละ 3.3 จากระดับร้อยละ 2.3 ในปี 2550
ภายใต้สมมติฐานดังกล่าว ศูนย์วิจัยกสิกรไทย คาดว่า เศรษฐกิจไทยในปี 2551
อาจขยายตัวในระดับใกล้เคียงกับปีก่อนหน้า โดยมีค่า กลางอยู่ที่

ประมาณร้อยละ 4.6 และมีช่วงกรอบประมาณการระหว่างร้อยละ 4.0 – 5.2

ทั้งนี้ ตามนโยบายของรัฐบาลมีโครงการ ลงทุนขนาดใหญ่จำนวนมาก จึงต้องมีแผนบริหาร
การจัดหาเงินลงทุนอย่างเหมาะสม ซึ่งรัฐบาล มีแนวโน้มจำเป็นที่จะต้องจัดทำงบประมาณขาด
ดุลต่อไปอีกในปีข้างหน้า โดยข้อมูลของกระทรวง
การคลังในเบื้องต้นระบุถึงการเตรียมการจัดทำงบประมาณรายจ่ายประจำปี 2552 ว่าอาจ
จะตั้งวงเงินขาดดุลงบประมาณสูงขึ้นกว่าในปี 2551 อย่างไรก็ตาม ทางการควรพิจารณาขอบ
เขตการใช้จ่ายของภาครัฐอย่างเหมาะสม โดยดูแลสถานะการคลังไม่ให้ขาดดุลต่อเนื่องนานเกินไป
เนื่องจากจะมีผลกระทบต่อระดับหนี้สาธารณะในอนาคต
อีกทั้งการขาดดุลงบประมาณควรมุ่งเพื่อให้เกิดประโยชน์สูงสุดต่อการพัฒนา
ความสามารถในการแข่งขันของประเทศในระยะยาว มากกว่าการแก้ไขปัญหาเฉพาะหน้า
หรือกระตุ้นเศรษฐกิจในระยะสั้นเท่านั้น

ธุรกิจเช่าซื้อเครื่องใช้ไฟฟ้า

ในธุรกิจแบบเช่าซื้อ มีส่วนแบ่งตลาดในประเทศอยู่ 2 กลุ่มหลักๆ
ซึ่งทั้งสองกลุ่มมีฐานลูกค้าและลักษณะที่ต่างกัน

กลุ่มแรกมีผู้ประกอบการรายใหญ่ในประเทศ ได้แก่ บจ. จีอี แคปปิตอล (ประเทศไทย) บจ.
เซทเทเลม (ประเทศไทย) และ บมจ. อิออน ธนสินทรัพย์ ซึ่งผู้ประกอบการแต่ละรายนั้น
นอกเหนือจากการให้บริการธุรกิจเช่าซื้อเครื่องใช้ไฟฟ้าแล้วยังมีบริการสินเชื่อเช่าซื้อสินค้าอีกหลายประเภท
เช่น อุปกรณ์สื่อสาร เครื่องใช้สำนักงาน เฟอร์นิเจอร์ รถจักรยานยนต์ และเครื่องดนตรี เป็นต้น

กลุ่มที่สองซึ่งจะมุ่งเน้นในด้านสินค้าที่มีอายุการใช้งานยาวนานและสินค้าจำพวกเครื่องใช้ไฟฟ้าภายในบ้าน
มีอยู่ 3 บริษัทหลักคือ บมจ. ซิงเกอร์ประเทศไทย บมจ. ไมด้า แอสเซท และ บมจ. ดี อี
แคปปิตอล บริษัทเหล่านี้ดำเนินการขายตรงแบบเช่าซื้อผ่านทางร้านสาขา และ พนักงานขาย /
พนักงานเก็บเงิน ซึ่งในช่วงปีที่ผ่านมา บมจ. ดี อี แคปปิตอล ได้หยุดการดำเนินธุรกิจเช่าซื้อ และ
บมจ. ไมด้า แอสเซท ก็ลดขนาดธุรกิจด้านให้เช่าซื้อ

เครื่องใช้ไฟฟ้าลง และทั้ง 2 บริษัท ได้เปลี่ยนไปดำเนินธุรกิจด้านอื่นแทน จึงส่งผลให้ปัจจุบัน บมจ.
ซิงเกอร์ประเทศไทย
เป็นเพียงรายเดียวที่ยังดำเนินธุรกิจในตลาดเช่าซื้อเครื่องใช้ไฟฟ้าอย่างเต็มรูปแบบ
ซึ่งถือว่าเป็นบริษัทผู้ขายตรงแบบเช่าซื้อที่มุ่งเน้นในด้านสินค้าที่มีอายุการใช้งานยาวนานและสินค้าจำพวกเครื่องใช้ไฟฟ้าภายในบ้าน
รายใหญ่ที่สุดในประเทศ

ลักษณะของตลาดที่เน้นสินค้าที่มีอายุการใช้งานยาวนานคือมีอายุอยู่ในตลาดยาวนานและในปัจจุบันก็มีสัดส่วนการครอบครองสูง
ซึ่งได้แก่ โทรทัศน์ , ตู้เย็น
และยังพบว่าเครื่องซักผ้าก็มีสัดส่วนการครอบครองในระดับสูงต่อจากสินค้าทั้งสองชนิดแรก
ในส่วนของตลาดนั้นมีข้อจำกัดของศักยภาพในการเติบโต
สำหรับตู้เย็นมีการคาดการว่าจะโตถดถอยลดลง -3% ในปี 2551 และ สำหรับ
โทรทัศน์คาดว่าจะโตประมาณ 3% การเติบโตจะมาจากทีวีพลาสม่า และ จอแอลซีดี ซึ่งคาดว่าจะโต
18% และ 35% เนื่องจากมีการปรับลดราคาขายลงอย่างต่อเนื่องตลอดทั้งปี
ส่งผลให้ราคาจำหน่ายลดลงอยู่ในระดับราคาที่สามารถเป็นเจ้าของได้ง่ายขึ้น
ทำให้มีความต้องการสูงเพิ่มขึ้นมาก

จากการที่เครื่องใช้ไฟฟ้าภายในบ้านอันได้แก่ โทรทัศน์ และ ตู้เย็น
ซึ่งถือเป็นสินค้าที่มีสัดส่วนการครอบครองที่สูง จึงทำให้การเพิ่มยอดขายเป็นไปได้ยาก
แต่ผู้บริหารของบริษัทซิงเกอร์ประเทศไทยกลับมองว่าสามารถที่จะเพิ่มยอดขายได้ด้วยการนำหลักการตลาดของสินค้าทดแทน
(Replacement Market) โดยอาศัยกลยุทธ์ตีแลก (Trade-in)
สินค้าเครื่องใช้ไฟฟ้าภายในบ้านของลูกค้าทุกชนิดทุกยี่ห้อมาแลกกับสินค้าเครื่องใช้ไฟฟ้าใหม่ของซิงเกอร์ในราคาตั้งแต่
1,000 – 4,000 บาทพร้อมกับเงื่อนไขการผ่อนสบายๆกับร้านสาขาซิงเกอร์ที่มีอยู่ทั่วประเทศ
เพื่อให้บรรลุเป้าหมายของบริษัทในการเพิ่มสัดส่วนทางการตลาดของสินค้าทุกชนิดที่บริษัทจัดจำหน่าย

รถจักรยานยนต์

ในปี 2550 ยอดขายรถจักรยานยนต์สูงเกิน 1.59 ล้านคัน โดยมีอัตราการเติบโตลดลงจากปี 2549
ถึง 17% จากปัจจัยลบสำคัญคือ สภาวะการชะลอตัวของเศรษฐกิจและการหดตัวในการบริโภค บริษัท
ซิงเกอร์ประเทศไทย จำกัด (มหาชน) ได้กำหนดทิศทางจำหน่ายรถจักรยานยนต์ของบริษัทฯ ในปี
2551 ซึ่งเน้นการขายรถจักรยานยนต์มือสองเป็นหลัก
พร้อมกับการขายรถจักรยานยนต์ใหม่ควบคู่กันไปแต่จะจำกัดจำนวนรถจักรยานยนต์ใหม่ โดยบริษัทฯ
ได้มีการควบคุมการปล่อยสินเชื่อจากส่วนกลางอย่างรอบคอบมากขึ้น
ซึ่งรวมไปถึงการใช้ข้อมูลจากบัญชีแบลคลิสต์ของบริษัทฯ
และมีการตรวจสอบข้อมูลกับบริษัทข้อมูลเครดิตแห่งชาติอีกด้วย

จักรเย็บผ้า

สินค้าอุปโภคบริโภคหลายประเภทที่ผลิตใช้ในชีวิตประจำวัน อาทิ เสื้อ กางเกง กระโปรง กระเป๋า
รองเท้า ผ้าปูที่นอน ปลอกหมอน ฯลฯ ล้วนแล้วแต่ใช้จักรเย็บผ้าในการผลิตทั้งสิ้น
จักรเย็บผ้าจึงเป็นสินค้าที่ใช้กันอย่างแพร่หลาย ทั้งในรูปของธุรกิจขนาดใหญ่ ขนาดกลาง ขนาดย่อม
รวมถึง จักรเย็บผ้าทั่วไปที่สำหรับใช้ภายในบ้าน
ตลาดของจักรเย็บผ้าสามารถแบ่งได้เป็นประเภทใหญ่ ๆ ได้ 2 ประเภท คือ
จักรเย็บผ้าอุตสาหกรรมที่นำมาใช้ตัดเย็บเครื่องอุปโภคบริโภคในเชิงอุตสาหกรรม
และจักรเย็บผ้าธรรมดาที่นำมาใช้ตัดเย็บภายในครัวเรือน
สำหรับยี่ห้อที่วางจำหน่ายอย่างแพร่หลายในตลาดจักรเย็บผ้าในประเทศไทย ได้แก่ ซิงเกอร์
จาโนเม่ เอลน่า เบอร์นิน่า บราเดอร์ และจูกิ
ทั้งยังมีจักรเย็บผ้าราคาถูกที่นำเข้าจากประเทศจีนอีกหลากหลายยี่ห้อที่เข้ามาแข่งขันกันในธุรกิจนี้

เนื่องจากจักรเย็บผ้าเป็นผลิตภัณฑ์ที่คงทนและมีอายุการใช้งานยาวนานพอสมควร
ทั้งนี้ขึ้นอยู่กับการใช้งานที่เหมาะสมกับจักรเย็บผ้าแต่ละประเภทด้วย อัตราของการแทนที่จึงมีน้อยมาก
ประกอบกับการเปลี่ยนแปลงของสังคมไทยที่มักจะซื้อเสื้อผ้าสำเร็จรูปมาสวมใส่แทนการตัดเย็บด้วยตนเอง
เพราะมีรูปแบบทันสมัย ราคาถูก สะดวกสบายกว่าที่จะมาออกแบบและตัดเย็บด้วยตนเอง
จึงทำให้อัตราการเจริญเติบโตของยอดจำหน่าย
จักรเย็บผ้าธรรมดาที่ใช้ในครัวเรือนเป็นไปได้อย่างช้าๆ
อย่างไรก็ตามผู้ประกอบการทั้งหลายก็พยายามที่จะกระตุ้นความต้องการซื้อจักรเย็บผ้าให้เกิดขึ้นด้วยการนำเทคโนโลยีที่ทันสมัยเข้ามาช่วยในการพัฒนาผลิตภัณฑ์จักรเย็บผ้าให้มีประสิทธิภาพมากขึ้น
จนกลายเป็นจักรเย็บผ้าคอมพิวเตอร์ ที่มีรูปลักษณ์สวยงาม ทันสมัย กะทัดรัด ใช้งานง่าย
สามารถประดิษฐ์งานได้หลากหลาย

บริษัท ซิงเกอร์ประเทศไทย จำกัด (มหาชน)

1.) ข้อมูลที่สำคัญโดยย่อของบริษัท

-   บริษัทฯได้ดำเนินธุรกิจจำหน่ายเครื่องใช้ไฟฟ้าภายในบ้านยี่ห้อซิงเกอร์จนเป็นที่รู้จักของประชาชนชาวไทยมานานกว่าหนึ่งร้อยปีแล้ว

-   ในปี 2539 บริษัทฯมียอดปริมาณการจำหน่ายตู้เย็นและโทรทัศน์มากเป็นอันดับต้นๆของประเทศ

-   ในปี 2544
    บริษัทฯได้เริ่มมีการนำรถจักรยานยนต์มาจำหน่ายเป็นสินค้าหลักเหมือนเช่นเครื่องใช้ไฟฟ้าหลังจากที่พบว่าอัตราความเป็นเจ้าของเครื่องใช้ไฟฟ้าอันได้แก่
    โทรทัศน์และ ตู้เย็นเพิ่มขึ้นเท่ากับ 98% และ 90%
    ตามลำดับจึงทำให้บริษัทฯคิดว่าตลาดเครื่องใช้ไฟฟ้าเกิดการอิ่มตัวแล้ว
    บริษัทฯจึงหันมาเน้นการขายรถจักรยายนยนต์ด้วยอัตราการเติบโตถึงร้อยละ 32%ในระหว่างปี
    2545 – 2547

-   ตั้งแต่ปี 2547 มาจนถึงปี 2548
    บริษัทฯได้มุ่งเน้นกลยุทธ์ในการขายรถจักรยานยนต์แบบเช่าซื้อด้วยระบบการควบคุมสินเชื่อที่ไม่รัดกุมจนเป็นสาเหตุให้เกิดปัญหาในการเก็บเงินขึ้น

-   จนมาในปี2549
    บริษัทฯจึงได้มีการยึดคืนรถจักรยานยนต์จำนวนมากจากบัญชีเช่าซื้อที่ไม่มีคุณภาพดังกล่าวจนเป็นเหตุให้ยอดรายได้ของบริษัทฯลดลงอย่างมากจากการยึดคืน
    และเมื่อมีการยึดคืนบริษัทฯก็ได้มีการขายรถจักรยานยนต์ดังกล่าวไปต่ำกว่าราคาทุน
    พร้อมกับได้มีการตั้งสำรองหนี้สูญที่อาจจะเกิดขึ้นจึงทำให้ในปี2549
    บริษัทฯมีผลการดำเนินงานขาดทุนอย่างมากและค่อยๆลดลงอย่างเป็นลำดับในปี 2550

-   ในปี 2549 หลังจากที่ได้มีการศึกษาข้อมูลโดยละเอียดแล้ว
    บริษัทฯก็ได้มีการปรับเปลี่ยนกลยุทธ์พร้อมทั้งให้มีการปรับโครงสร้างจนทำให้ค่าใช้จ่ายต่างๆลดลงอย่างมาก
    ดังเห็นได้จากผลการขาดทุนที่ลดลงอย่างต่อเนื่องในปี 2550
    การปรับปรุงเปลี่ยนแปลงดังกล่าวนี้ประกอบด้วย :-

  - การปิดสาขาที่ไม่ก่อให้เกิดรายได้

  - การลดจำนวนของพนักงานขายที่ไม่มีการขายลงถึง 2,400 คน

  - การลดจำนวนพนักงานประจำมีเงินเดือนถึง 19% ของจำนวนพนักงานประจำ

-   แม้ว่าบริษัทฯจะขาดทุน แต่บริษัทฯก็สามารถมีกระแสเงินสดสุทธิจากการดำเนินงานถึง 1,100
    ล้านบาท ในปี 2549 และ 960 ล้านบาทในปี 2550 เมื่อเปรียบเทียบกับปี 2548
    ที่มีกระแสเงินสดสุทธิจากการดำเนินงานติดลบเท่ากับ 864 ล้านบาท

2.) การเปลี่ยนแปลงของคู่แข่งที่สำคัญ

ในประเทศไทยมี 13 บริษัทใหญ่ๆที่ดำเนินธุรกิจทางด้านการเงินให้กับผู้บริโภค (Consumer
Finance)ที่ไม่ใช่ธนาคาร (Non-bank) โดยที่มี 6 บริษัทที่ดำเนินธุรกิจทางด้านบัตรเครดิต
(Credit Card) อันได้แก่ American Express (Thai) (AMEX), DINERS Club
Thailand, General Card Services, Krungsriayuthaya Card (KCC), Krungthai
Card (KTC), และ Tesco Card Services ที่เหลืออีก 7 บริษัทดำเนินธุรกิจ Non-bank
อันได้แก่ AEON Thana Sinsap (Thailand) (AEONTS), Cetelem, G.E. CAPITAL
(Thailand) (GECT), EASY BUY, MIDA Assets (MIDA), D.E. Capital (D.E.) and
Singer Thailand (SINGER) ซึ่งมุ่งเน้นในการทำธุรกิจเช่าซื้อ และสินเชื่อส่วนบุคคล
(Personal Loan) นอกจากนั้นก็ยังมีบริษัทที่เพิ่งเข้ามาร่วมทำธุรกิจนี้ด้วยอันได้แก่ Capital OK
(a Thai Company) และ PROMISE (Thailand) (a Japanese Subsidiary)

สำหรับ 7 บริษัทที่เป็น Non-bank ดังกล่าวสามารถแบ่งออกได้เป็น 2 กลุ่ม
แต่ละกลุ่มก็มีเป้าหมายของตนเอง ดังเช่น AEONTS, GECT, EASY BUY และ Cetelem
เป็นบริษัทที่ส่วนใหญ่หรือทั้งหมดถือหุ้นโดยต่างชาติ
จะมุ่งเน้นธุรกิจทางขายแบบเช่าซื้อและสินเชื่อส่วนบุคคล (Personal Loans)
กับลูกค้าที่มีประวัติดีและมีรายได้ประจำไม่น้อยกว่า 4,000 บาท ในขณะที่ SINGER, MIDA และ
DE จะมุ่งเน้นไปในกลุ่มลูกค้าที่อยู่ในชนบท
ซึ่งส่วนใหญ่ประกอบธุรกิจการเกษตรอันถือเป็นกลุ่มรากหญ้า
บริษัทเหล่านี้ดำเนินธุรกิจแบบขายตรงซึ่งนำต้นทุนทางการเงินพร้อมค่าใช้จ่ายของการให้บริการก่อนและหลังการขายมารวมอยู่ในอัตราที่คิดกับลูกค้า

การแข่งขันของบริษัทในกลุ่มเหล่านี้จะแตกต่างกันโดยที่บริษัทในกลุ่มแรก (AEONTS, GECT, EASY
BUY และ Cetelem) จะแข่งขันกันในเรื่องของความรวดเร็วในการอนุมัติเครดิต และ
อัตราดอกเบี้ย
บริษัทที่มีกลุ่มลูกค้าเป็นเกษตกรในชนบทจะแข่งกันในเรื่องของการรักษาความสัมพันธ์ที่ดีกับประชาชนในท้องถิ่น
และการเสนอบริการที่ดีทั้งก่อนการขายและหลังการขาย
ยิ่งไปกว่านั้นการให้บริการการขายตรงที่ให้กับลูกค้าโดย SINGER, MIDA และ DE
ต่างก็จะต้องคำนึงถึงประโยชน์ของลูกค้าโดยการนำเสนอบริการและผลิตภัณฑ์ใหม่ๆ

ในปี 2549 คู่แข่งโดยตรงทั้งสองบริษัทของซิงเกอร์อันได้แก่ MIDA และ DE
ได้ตัดสินใจออกจากธุรกิจนี้เพื่อไปทำธุรกิจอื่น คงให้เหลือแค่
ซิงเกอร์บริษัทเดียวในประเทศไทยที่มีการดำเนินธุรกิจขายตรงแบบเช่าซื้อ
สิ่งนี้ถือเป็นโอกาสอันยิ่งใหญ่ของซิงเกอร์ที่จะเติบโตในธุรกิจนี้ด้วยชื่อเสียงที่เป็นที่รู้จัก

3.) จุดแข็งและโอกาสของบริษัท

- ยี่ห้อที่เป็นที่รู้จักกันมานาน

- ชื่อเสียงที่เป็นที่ยอมรับในธุรกิจเช่าซื้อเครื่องใช้ไฟฟ้าภายในบ้าน

- มีร้านสาขาครอบคลุมทั่วประเทศ

- พนักงานได้รับการฝึกอบรมเป็นอย่างดีในการติดต่อกับลูกค้า

- ทีมผู้บริหารที่มีประสบการณ์

- กลยุทธ์การตลาดของการตีแลก (Trade-in) ที่ถูกนำมาใช้ในตลาดแลกเปลี่ยน (Replacement
Market) ของ

เครื่องใช้ไฟฟ้าภายในบ้าน

- ไม่มีคู่แข่งขัน

4.) จุดอ่อนและอุปสรรค

- ความไม่แน่นอนในปัจจัยทางเศรษฐกิจ โดยเฉพาะภาคการเกษตร

5.) กลยุทธ์

- การกลับมามุ่งเน้นในตลาดเครื่องใชไฟฟ้าภายในบ้านด้วยการเพิ่มส่วนแบ่งทางการตลาด

-
การกำหนดระบบการอนุมัติเครดิตให้รัดกุมเพื่อทำให้มั่นใจได้ว่าบริษัทได้บัญชีเช่าซื้อที่มีคุณภาพเพื่อจะ

เพิ่มประสิทธิภาพในการเก็บเงินให้ดีขึ้น

- เก็บเกี่ยวผลประโยชน์ให้มากที่สุดในช่วงที่ยังไม่มีคู่แข่งขันในธุรกิจขายตรงแบบเช่าซื้อ

- นำกลยุทธ์ตีแลก (Trade-in)
สำหรับสินค้าเครื่องใช้ไฟฟ้าภายในบ้านทุกชนิดทุกยี่ห้อที่ไม่มีใครทำมา

เสนอให้กับลูกค้าทั่วประเทศ

-
เป็นบริษัทเดียวในประเทศที่มีเครือข่ายในการจำหน่ายสินค้ามือสองทั่วประเทศด้วยราคาที่ย่อมเยาว์บน

เงื่อนไขของการขายแบบจ่ายเงินสดและนำสินค้าไปได้เลย (Cash and Carry)

3.3 การจัดหาผลิตภัณฑ์หรือบริการ

การจัดหาผลิตภัณฑ์จักรเย็บผ้า หลังจากกลางปี 2545 บริษัทได้เปลี่ยนวิธีการสั่งซื้อ
ซึ่งเดิมบริษัทใช้วิธีการสั่งซื้อจักรเย็บผ้าจากบริษัท อุตสาหกรรมซิงเกอร์ (ประเทศไทย) จำกัด
มาเป็นการสั่งซื้อจักรเย็บผ้าสำเร็จรูปโดยตรงจากต่างประเทศแทน
เนื่องจากต้นทุนของการนำเข้าผลิตภัณฑ์จักรเย็บผ้าสำเร็จรูปต่ำกว่าต้นทุนการผลิตและประกอบภายในประเทศ
สินค้าที่บริษัทฯ ซื้อจากผู้ผลิตจากต่างประเทศมีมูลค่าประมาณร้อยละ 5 ของสินค้าที่ซื้อทั้งหมด

ในส่วนของเครื่องใช้ไฟฟ้า บริษัทสั่งซื้อสินค้าจากผู้ผลิตในประเทศในลักษณะของ OEM (Original
Equipment Manufacturer) กล่าวคือ ผู้ผลิตจะผลิตสินค้าภายใต้เครื่องหมาย “ซิงเกอร์”
ให้แก่บริษัท โดยผู้ผลิตหลักซึ่งผลิตเครื่องใช้ไฟฟ้าภายในบ้านให้แก่บริษัทได้แก่:-

  1. บริษัท ไฮเออร์ อิเล็คทริค จำกัด (มหาชน) สินค้าที่ผลิต ได้แก่ ตู้เย็น เครื่องซักผ้า

  2. บริษัท ซันโย คอมเมอเชี่ยลโซลูชั่น จำกัด สินค้าที่ผลิต ได้แก่ ตู้แช่แข็ง ตู้แช่เครื่องดื่ม
  และตู้แช่ไวน์

3. บริษัท ไทยซัมซุง อิเล็คโทรนิคส์ จำกัด สินค้าที่ผลิต ได้แก่ ตู้เย็น เครื่องปรับอากาศ
และเครื่องซักผ้า

4.  บริษัท ชาร์ปเทพนคร จำกัด สินค้าที่ผลิต ได้แก่ โทรทัศน์ และสเตอริโอ

5.  บริษัท ที ซี แอล อิเล็คทรอนิกส์ (ไทยแลนด์) จำกัด สินค้าที่ผลิต ได้แก่ โทรทัศน์

6.  บริษัท พรีเมียร์ แมนูแฟคเจอริ่ง จำกัด สินค้าที่ผลิตได้แก่ เตาแก๊ส และตู้น้ำร้อน-น้ำเย็น

7.  บริษัท บลูสกาย อิเลคทริค จำกัด สินค้าที่ผลิต ได้แก่ เครื่องทำน้ำอุ่น และหม้อหุงข้าว

8.  บริษัท ฮิตาชิ จำกัด สินค้าที่ผลิต ได้แก่ เครื่องปั๊มน้ำ

นอกจากสินค้าที่ขายภายใต้เครื่องหมายการค้า ซิงเกอร์ บริษัทยังได้มีการจัดหาสินค้ายี่ห้ออื่นๆ
เข้ามาจำหน่ายในร้าน ซิงเกอร์ เพื่อขยายธุรกิจและเป็นทางเลือกเพิ่มให้แก่ลูกค้า
สินค้าที่นำเข้ามาจำหน่าย อาทิเช่น รถจักรยานยนต์ โดยสั่งซื้อจาก บริษัท ไทก้า มอเตอร์เซลส
จำกัด และ บริษัท คาวาซากิ มอเตอร์เอ็นเตอร์ไพรส์ (ประเทศไทย) จำกัด
จานดาวเทียมสามารถ DTH จากบริษัทสามารถวิศวกรรม จำกัด และเครื่องคอมพิวเตอร์ SVOA
จากบริษัท เอสวีโอเอ จำกัด (มหาชน)

ผลกระทบต่อสิ่งแวดล้อม

บริษัทฯ ตระหนักถึงความสำคัญของการประหยัดพลังงาน การรักษาสิ่งแวดล้อม
และได้มีการรณรงค์ให้มีการใช้อุปกรณ์ไฟฟ้าที่มีประสิทธิภาพสูงสุด
ซึ่งถือเป็นความรับผิดชอบต่อสังคมอย่างหนึ่ง บริษัทได้พัฒนาอุปกรณ์เครื่องใช้ไฟฟ้าอย่างต่อเนื่อง
ดังนั้นสินค้าที่บริษัทจำหน่ายจึงเป็นสินค้าที่มีฉลากประหยัดไฟเบอร์ 5 ยิ่งไปกว่านั้น
ตู้เย็นของซิงเกอร์ได้พัฒนาอีกขั้นโดยใช้น้ำยาทำความเย็นที่ไม่ทำลายสิ่งแวดล้อม
และไม่ทำลายชั้นบรรยากาศของโลก “NON CFC” คือสาร “C-Pentane”
ซึ่งมีค่าในการทำลายโอโซนเป็นศูนย์

ทางบริษัทมีความตั้งมั่นในการประกอบธุรกิจอย่างมีคุณภาพ
เพื่อเป็นประโยชน์ต่อสังคมโดยรวมและผู้บริโภคอย่างต่อเนื่อง

3.4 งานที่ยังไม่ได้ส่งมอบ

- ไม่มี -